**Trecut-au anii...**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trecut-au anii şi m-apasă dorul

De timpul când pentru bunici,odorul

Era fetiţa care zâmbea mereu

Şi ei spuneau că râde Dumnezeu.

Trecut-au anii şi mă duce dorul

Să le mai văd la casa lor pridvorul,

Uşa să o deschid înspre grădină,

S-aştept bunicii de la câmp să vină.

Trecut-au anii şi în suflet dorul

Aşterne-n drum cu amintiri covorul

Pe care calc spre satul dintre dealuri…

Simt iar răcoarea din păduri în valuri.

Trecut-au anii şi în casă dorul

De cei bătrâni îmi ţine treaz ponorul

Ce-l simt acolo unde-am copilărit,

Departe-am fost de ei…Mi-a fost ursit!

Trecut-au anii şi în gând cu dorul

În iarba verde, fragedă, piciorul

Îl pun lângă mormintele aşezate

Pe dealul care oameni-i desparte.

Trecut-au anii şi trăiesc cu dorul

De voi şi-mi sunteţi ca odorul

Pe care voi l-ați luminat odată…

Cu lacrimi faţa tristă mi-e udată.

Trecut-au anii şi mă-nvăţ cu dorul,

Bunicii sunt în suflet ca izvorul

La care mă întorc să simt răcoarea

Când viaţa mă încearcă cu dogoarea!